Livenza

Livenza er en 110 kilometer lang elv i regionene Veneto og Friuli-Venezia Giulia i Nordøst-Italia, som munner ut i Veneziabukten i Adriaterhavet. Livenza utgjør den tradisjonelle grensen mellom de historiske regionene Friuli og Veneto.

Livenzas kilder ligger i kommunene Polcenigo og Caneva ved foten av Veneto-Alpene. Elva flyter i en sørøstlig retning, forbi Sacile, og fungerer over lange strekninger som grense mellom de to regionene Veneto og Friuli-Venezia Giulia. Viktigste sideelv er Meduna fra venstre, som med sine sideelver Cellina, Colvera og Noncello drenerer det meste av fjellområdene i Livenzas nedbørfelt. Livenzas munning ligger ved kystbyen Caorle i Veneto.

Referanser

Eksterne lenker 
 

Elver i Italia
Friuli-Venezia Giulia
Veneto
Nedbørfelt til Adriaterhavet